Ն Ա Խ Ա Գ Ի Ծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԿՐՈՒՊՍԿԱՅԱ ՓՈՂՈՑԸ ԽԱՉԻԿ ԴԱՇՏԵՆՑԻ ՓՈՂՈՑ ԱՆՎԱՆԱՓՈԽԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 22-րդ կետով և Հայաստանի Հանրապետության կառավարության 2005 թվականի դեկտեմբերի 29-ի «Հայաստանի Հանրապետության քաղաքային և գյուղական բնակավայրերում ներբնակավայրային աշխարհագրական օբյեկտների անվանակոչման, անվանափոխման, անշարժ գույքի՝ ըստ դրա գտնվելու և (կամ) տեղակայման վայրի համարակալման, հասցեավորման ու հասցեների պետական գրանցման կարգը հաստատելու և հասցեների գրանցման լիազոր մարմին սահմանելու մասին» N 2387-Ն որոշմամբ հաստատված կարգի 2-րդ բաժնի պահանջներով և հիմք ընդունելով Գյումրի համայնքի ղեկավարի առաջարկը՝ **համայնքի** **ավագանին որոշում է.**

1. Հայաստանի Հանրապետության Շիրակի մարզի Գյումրի քաղաքի Կրուպսկայա փողոցը անվանափոխել Խաչիկ Դաշտենցի փողոց:
2. Հանձնարարել Գյումրու համայնքապետարանի աշխատակազմի բնակկոմունալ և շրջակա միջավայրի պահպանման բաժնին՝ իրականացնել անհրաժեշտ գործողություններ կապված փողոցի անվանափոխման հետ այդ թվում նաև անվանատախտակի նախագծման, պատրաստման և տեղադրման աշխատանքները:
3. Սույն որոշումն օրինական ուժի մեջ մտնելուց հետո օրենքով սահմանված կարգով ներկայացնել աշխարհագրական անվանումների ռեգիստր վարող պետական լիազոր մարմնին՝ անվանափոխման պետական գրանցում իրականացնելու համար:
4. Սույն որոշմամբ կատարված փողոցի անվանափոխման վերաբերյալ տեղեկություններ տրամադրել Հայաստանի Հանրապետության Ոստիկանության Շիրակի մարզային վարչության Մուշ և «Կումայրի» բաժններին, Հայաստանի Հանրապետության Ոստիկանության անձնագրային և վիզաների վարչության Մուշ և «Կումայրի» անձնագրային բաժանմունքներին, Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի Շիրակի մարզային ստորաբաժանմանը և Գյումրու համայնքապետարանի աշխատակազմի քաղաքացիական կացության ակտերի գրանցման տարածքային բաժնին:
5. Սույն որոշումն ուժի մեջ է մտնում ընդունմանը հաջորդ օրվանից:

Ռ. Սանոյան

Ռ. Ասատրյան

Ա.Մանուկյան

Ա. Հակոբյան

Հ.Գասպարյան

Կատարող` Հ.Գասպարյան

**ՀԻՄՆԱՎՈՐՈՒՄ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ << ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԿՐՈՒՊՍԿԱՅԱ ՓՈՂՈՑԸ ԽԱՉԻԿ ԴԱՇՏԵՆՑԻ ՓՈՂՈՑ ԱՆՎԱՆԱՓՈԽԵԼՈՒ ՄԱՍԻՆ>> ՈՐՈՇՄԱՆ ԸՆԴՈՒՆՄԱՆ**

Որոշման ընդունումը պայմանավորված է հայ մեծանուն գրող , բանաստեղծ, արձակագիր, թարգմանիչ և բանասեր Խաչիկ Դաշտենցի հիշատակը հավերժացնելու անհրաժեշտությամբ:

**ՏԵՂԵԿԱՆՔ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ << ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԿՐՈՒՊՍԿԱՅԱ ՓՈՂՈՑԸ ԽԱՉԻԿ ԴԱՇՏԵՆՑԻ ՓՈՂՈՑ ԱՆՎԱՆԱՓՈԽԵԼՈՒ ՄԱՍԻՆ >> ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՅՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու <<Հայաստանի Հանրապետության Շիրակի մարզի Գյումրի քաղաքի Կրուպսկայա փողոցը Խաչիկ Դաշտենցի փողոց անվանափոխելու մասին>> որոշման ընդունմամբ Գյումրի համայնքի 2019 թվականի բյուջեյում էական փոփոխություններ` ավելացումներ և նվազեցումներ չեն նախատեսվում: