|  |
| --- |
| armenia_small_emblem[1]  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**  **ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ** |
| ***0010 Երևան, Վ. Սարգսյան 3/8, հեռ. 594004***  ***Էլ. փոստ`*** [***press@moj.am***](mailto:press@moj.am) |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶ, ԳՅՈՒՄՐԻ ՀԱՄԱՅՆՔԻ ՂԵԿԱՎԱՐԻ ՓՈԽԱՐԻՆՈՂ**

**ՊԱՐՈՆ Ռ. ՍԱՆՈՅԱՆԻՆ**

**Հարգելի պարոն Սանոյան**

Ի պատասխան Ձեր 2019 թվականի հոկտեմբերի 30-ի թիվ 01/04/15547-19 գրության՝ կից ներկայացվում է Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի ավագանու 2018 թվականի դեկտեմբերի 20-ի թիվ 210-Ն որոշման մեջ փոփոխություններ կատարելու մասին» և «Հայաստանի Հանրապետության Շիրակի մարզի Գյումրի համայնքի վարչական տարածքում ընտանի կենդանիներին հաշվառելու և պահելու կանոնները հաստատելու մասին» որոշումների նախագծերի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը:

**Իրավական ակտերի փորձաքննության**



**գործակալության պետ` Կ. ԽՏՐՅԱՆ**

**Կատարող` Անահիտ Գևորգյան**

**ՀՀ ԱՆ իրավական ակտերի փորձաքննության գործակալություն**

**հեռ. 594116**

**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի ավագանու 2018 թվականի դեկտեմբերի 20-ի թիվ 210-Ն որոշման մեջ փոփոխություններ կատարելու մասին» և «Հայաստանի Հանրապետության Շիրակի մարզի Գյումրի համայնքի վարչական տարածքում ընտանի կենդանիներին հաշվառելու և պահելու կանոնները հաստատելու մասին» որոշումների նախագծերի** **վերաբերյալ**

1.Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի ավագանու 2018 թվականի դեկտեմբերի 20-ի թիվ 210-Ն որոշման մեջ փոփոխություններ կատարելու մասին» որոշման նախագիծը համապատասխանում է Հայաստանի Հանրապետության օրենսդրությանը:

2. Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի վարչական տարածքում ընտանի կենդանիներին հաշվառելու և պահելու կանոնները հաստատելու մասին» որոշման նախագծի /այսուհետ՝ Նախագիծ/ վերաբերյալ հայտնում ենք, որ ՀՀ Սահմանադրության 6-րդ հոդվածի 2-րդ մասի դրույթների համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները **կարող են օրենքով լիազորվել ընդունելու ենթաօրենսդրական նորմատիվ իրավական ակտեր, իսկ լիազորող նորմերը պետք է համապատասխանեն իրավական որոշակիության սկզբունքին:** Այսինքն՝ ենթաօրենսդրական նորմատիվ ակտեր կարող են ընդունվել **միայն օրենքով հստակ նախատեսված դեպքերում,** մինչդեռ «Տեղական ինքնակառավարման մասին» օրենքի 3-րդ հոդվածի 1-ին մասով համայնքի ավագանուն ընտանի կենդանիների հաշվառելու և պահելու կանոններ հաստատելու իրավասություն վերապահված չէ:

Բացի այդ, «Նորմատիվ իրավական ակտերի մասին» օրենքի /այսուհետ՝ Օրենք/ 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է **Սահմանադրության 6-րդ հոդվածի 2-րդ մասով սահմանված լիազորող նորմեր**: Ելնելով վերոգրյալից՝ հայտնում ենք, որ նախագիծը համահունչ չէ ՀՀ

Սահմանադրության 6-րդ հոդվածով սահմանված օրինականության սկզբունքին և հակասում է Օրենքի 13-րդ հոդվածի 1-ին մասով նախատեսված դրույթներին:

**Իրավական ակտերի փորձաքննության**

**գործակալություն**